**podľa** Ing. Ingrid Dzurjová - **Zbierka príkladov z ADK**

**Urgencia**\_1 Pracovník obchodného oddelenia (VY), v mene riaditeľa Vašej cvičnej firmy ............................................, s. r. o., urgujete na základe objednávky č. 251/20.. dodávku počítačového softvéru Sklad 11, ktorý firma potrebuje na vedenie skladovej evidencie. Spoločnosť SOFTOP, spol. s r. o., ulica Dr. Daniela Fischera č. 99, Kežmarok, PSČ 060 01, v ponuke zo dňa ................ (dátum vhodne doplňte), podpísanej vedúcim odbytu Michalom Feckaničom, informovala o možnosti doručenia tovaru do piatich pracovných dní od doručenia objednávky. Napriek tomu, že objednávka bola odoslaná ........................ (doplňte dátum z obdobia pred troma týždňami) a následne telefonicky potvrdená, očakávaný softvér nebol do dnešného dňa doručený.

Požadujete okamžité doručenie tovaru, v opačnom prípade odstúpite od kúpno-predajnej zmluvy. V prílohe listu prikladáte kópiu dodávateľskej ponuky a následnej objednávky. Odvolávacie údaje, heslovitý obsah listu vhodne doplňte, dátum dnešný. Meno a funkciu podpisujúceho doplňte podľa zadania.

**Reklamácia \_1** Vedúci obchodného oddelenia spoločnosti Vašej cvičnej firmy ................................. s. r. o. (VY) pri kontrole uhradených faktúr zistil, že faktúra č. 25/20.. od spoločnosti s ručením obmedzeným EXPRES COM, sídliacej v Nových Zámkoch na ul. Bočná č. 14, PSČ 940 01, nesúhlasí s objednávkou č. 157/20... EXPRES COM Vám do sídla firmy dodal 5 ks notebookov typu HP 520 13.2 v cene 320,– €/ks, ale fakturoval notebooky iného typu a za inú cenu. Vo faktúre sú uvedené notebooky typu HP 520 13.3 v cene 425,– €/ks. V prílohe listu prikladáte kópiu objednávky a žiadate o vrátenie vzniknutého finančného rozdielu dobropisom. Odvolávacie údaje, heslovitý obsah listu vhodne doplňte, dátum dnešný. Meno a funkciu podpisujúceho doplňte podľa zadania.

**Upomienka\_1** Účtovníčka spoločnosti Vašej cvičnej firmy ................................. s. r. o., upozorňuje akciovú spoločnosť REAmed, ul. Stará cesta 2, PSČ 053 42, Krompachy, na neuhradenú faktúru č. 11/20.. vo výške 1 200,– € za dodávku 4 ks mobilných telefónov Samsung J5. Faktúra bola splatná do 10 dní a nateraz nebola uhradená. V prípade, že faktúra č. 23/20.. nebude uhradená najneskôr do 5-teho dňa nasledujúceho mesiaca, uplatníte úroky z omeškania z dlžnej čiastky vo výške 0,05 % za každý deň omeškania úhrady do zaplatenia. Odvolávacie údaje, heslovitý obsah listu vhodne doplňte, dátum dnešný. Meno a funkciu podpisujúceho doplňte podľa zadania.